Pon de Replay

«Pon de Replay» (), բարբադոսցի երգչուհի Ռիհաննայի Music of the Sun (2005) դեբյուտային ստուդիական ալբոմի առաջին սինգլը, որ թողարկվել է 2005 թվականի մայիսի 24-ին։

Նախապատմություն 
Մինչև Def Jam Recordings լեյբլի հետ պայմանագիր կնքելը Ռիհաննան գտնվում է իր հայրենի Բարբադոսում ամերիկացի պրոդյուսեր Թվան Ռոդջերսի հետ, ով օգնել է նրան վերադառնալ Նյու Յորք։ Այնտեղ նա ձայնագրել է մի շարք դեմոձայնագրություններ, որպեսզի դրանք ուղարկի ձայնագրման ընկերություններին։ Դեմոձայնագրություններից մեկը եղել է «Pon de Replay»-ը, որ գրվել էր Կառլ Դթարքենի, Էվան Ռոդջերսի և Վադա Նոբլսոյի հետ 2004 թվականին։ Այդ ձայնագրությնա վրա առաջինն ուշադրություն է դարձրել Jay-Z-ն, որը որոշ ժամանակ առաջ ստանձնել է Def Jam Recordings-ի նախագահի և գլխավոր տնօրենի պաշտոնը, որտեղ Ռիհաննան լսումներ է անցել նրա և Էլ Էյ Ռեյդի մոտ։ Նայելով լսումներին և Jay-Z-ի հավանությանը՝ Ռիհաննա հարցազրույցի ժամանակ բացատրել է, թե ինչ է ինքը զգացել մինչև սենյակ մտնելը. «Այդ ժամանակ ես իսկապես հուզվում էի… Դա մոտավորապես այսպես էր՝ «Աստված իմ, նա այստեղ է, ես չեմ կարող նայել, ես չեմ կարող նայել»։ Ես հիշում եմ, որ շատ լուռ էր։ Ես շատ համեստ էի։ Ես անընդհատ մրսում էի։ Ես նստած էի Jay-Z-ի դիմաց։ Իմ մոտ աստղային հարված էր»։ Լսումների ժամանակ Ռիհաննան կատարել է Ուիթնի Հյուսթոնի «For the Love of You», «Pon de Replay» և «The Last Time» երգերի քավեր տարբերակները, վերջին երկու երգերն ընդգրկվել են երգչուհու Music of the Sun ալբոմում։ Ամենասկզբից Jay-Z-ն թերահավատորեն է մոտեցել Ռիհաննայի հետ պայմանագիր կնքելուն, այդ պատճառով էլ նա զգացել է, որ «Pon de Replay»-ը նրա համար շատ բարձր է եղել՝ ասելով որ. «Երբ երգը այդպես նշանակալի է, նոր արտիստի համար դժվար է, որովհետև դժվար կլինի վերադառնալ։ Ես չեմ ստորագրում երգեր, ես ստորագրում եմ արտիստներին»։

Քննադատների արձագանքները 
Հիմնականում երգը ստացել է դրական արձագանքներ երաժշտական քննադատների կողմից։

Տեսահոլովակ 
«Pon de Replay» սինգլի տեսահոլովակը նկարահանվել է կանադացի ռեժիսոր Director X-ի կողմից։ Գործողությունները տեղի են ունենում գիշերային ակումբում, որտեղ գտնվում են Ռիհաննան և իր երկու ընկերները։ Մթնոլորտի ու վատ երաժշտության պատճառով բոլորը ձանձրանում են և ոչ մեկը չի պարում։ Արդյունքում, Ռիհաննան խոստանում է ստիպել դիջեյին ավելի բարձր երաժշտություն միացնել։ Արծաթագույն կարճ վերնազգեստով և լայն ջինսով նա բարձրանում է բեմ և սկսում պարել ու երգել, արդյունքում դիջեյը բարձրացնում է երգի ձայնը։ Նախկինում ձանձրացողները սկում են պարել Ռիհաննայի երգի տակ, այդ թվում նաև կանադացի ռեփեր Kardinal Offishall-ը, որը նաև կատարում է էպիզոդիկ դեր։

Երգացանկ

Հիթ շքերթներ և սերտիֆիկատներ

Շաբաթական հիթ-շքերթներ

Տարեկան հիթ-շքերթներ

Սերտիֆիկատներ

Թողարկման պատմություն

Ծանոթագրություններ 

Ռիհաննայի երգեր